... og her er alle Tippeliga-overgangene

SOMMERENS BESTE OVERGANG? Brann har hentet Marcus Pedersen i håp om å unngå nedrykk. Er det sommerens beste Tippeliga-overgang? Foto:Bjørn S. Delebekk,VG

C More-kommentator om Pedersen til Brann: - En strålende signering på flere måter

C More-kommentator Kenneth Fredheim mener dette er en av sommerens beste overganger. Sjekk alle som har byttet klubb i Tippeligaen løpet av dette overgangsvinduet.

Oppdatert 20. mai 2016

Artikkelen er over seks år gammel

Se alle sommerens Tippeliga-overganger nederst i saken.

Helt på tampen av sommerens overgangsvidu sikret Brann seg overraskende nok Marcus Pedersen fra nederlandske Vitesse.

- Sender signal

For bare et par dager siden var han i Molde for å se an mulighetene der, men Pedersen sa nei til serielederen og skal nå prøve å redde Brann fra nedrykk.

- Det virker som en helt strålende signering av Brann på flere måter, sier C More-kommentator Kenneth Fredheim til VG, og utdyper:

- Det sender ut et signal til supporterne og spillerne om at Brann kommer til å gjøre alt for å unngå nedrykk samtidig som det sier noe om hva Brann legger i det å ikke rykke ned.

Fredheim er litt usikker på formen til den 24 år gamle spissen, men tror at dersom han slår til, kan han bli en svært viktig faktor for å ikke rykke ned.

- Klok signering

FRA SVERIGE TIL SKIEN: Ardian Gashi ser ut til å trives i Odd. Foto:Alf Øystein Støtvig,VG

I motsatt ende har Odd hentet «medaljegarantisten» Ardian Gashi i håp om at Skien-klubben skal beholde sin plassering blant topp 3.

- Jeg tror Odd hadde klart medalje selv uten Gashi, men nå har de fått en ekte vinnerskalle i laget, og jeg forstår den signeringen veldig godt. Det er kanskje den klokeste signeringen av alle foruten om Hoseth, sier Fredheim.

- Bille ikke et tap

To plasser bak Odd ser derimot trønderne ut til å ha svekket seg noe, uten at det kunne forhindre en 3-2-seier mot Start for to dager siden.

Uansett, resten av sesongen må Rosenborg klare seg uten profilene Nicki Bille Nielsen, Crisitan Gamboa og John Chibuike.

- Gamboa er en spiller man alltid vil savne, men med det VM-et han hadde var et salg uungåelig. Jeg var videre av de som mente Chibuike var den beste spissen Rosenborg hadde, men når han nesten ikke ble brukt, kan man heller ikke kalle det en stor svekkelse, sier Fredheim, og fortsetter.

- Men salget av Bille Nielsen har ikke svekket dem. Det var for mye støy og han tok for mye plass samtidig som han aldri presterte på banen. Litt avhengig av hva de fikk for ham, kan dette ha vært et av de bedre salgene, og dessuten har Alexander Søderlund stått frem i hans fravær.

- En drøm for Bradley

Men kanskje sommerens mest overraskende overgang er Magne Hoseth sin. Etter å ha tilbragt sine siste åtte år, og til sammen 15 år, i Molde, ble han klar for Stabæk.

- Han har jo vært Mr. Molde sammen med Daniel Berg Hestad, så det er klart jeg ble overrasket. Samtidig har han ikke fått tillitt under Tor Ole Skullerud, og da står det respekt at av han innser at han kan bidra mer et annet sted, sier Fredheim.

- Og for Bob Bradley og Stabæk er dette en drøm. Nå har de fått en pasningssikker midtbanespiller med rutine som er godt for bredden i stallen, fortsetter C More-kommentatoren.

Han peker på overgangene til Pedersen, Gashi og Hoseth som de tre beste overgangene i sommerens vindu. Han synes det er vanskelig å kåre sommerens overgangsvinner og -taper, men at årets overgangsvinner er klar.

- Det er Kjetil Rekdal, som bommet med alt i fjor og har truffet på alt i år, sier Fredheim.

Overgangene

Alle de 16 Tippeligaklubbene har sikret seg en eller flere nye spillere i løpet av sommerens overgangsvindu, men ved midnatt er det slutt på kjøp og salg av fotballspillere i denne omgang. Her kan du lese hvem som har kommet til Tippeliga-klubbene og hvem som har dratt.

Brann:

Inn:

Eirik Birkelund - Saint-Étienne, Frankrike

Azar Karadas - Sogndal

Marcus Pedersen - Vitesse Arnhem, Nederland

Ut:

Tomasz Sokolowski - Frigitt (har vært utlånt til Stabæk)

Henrik Gjesdal - Tromsø (har vært utlånt til Nest-Sotra)

Kristoffer Larsen - Hønefoss (lån ut sesongen)

Bodø/Glimt:

Inn:

Daniel Berntsen – Rosenborg (lån ut sesongen)

Ut:

Erlend Robertsen – Terminerte kontrakten

Jim Johansen - Bryne (lån ut sesongen)

Haugesund:

Inn:

Nikola Komazec - Busan IPark, Sør-Korea

Emmanuel Ekpo - Molde

Mirko Kramaric – Istra 1961, Kroatia

Ut:

Tony Mawejje - Valur, Island (lån ut sesongen)

Henrik Kildentoft - Hønefoss (lån gjort permanent)

Lillestrøm:

Inn:

Marius Amundsen - Strømmen

Innocent Bonke – Buljoc, Nigeria

Jacob Faye-Lund - Fram Larvik

Amahl Pellegrino - Bærum

Ut:

Anders Østli - Vestsjælland, Danmark

Tommy Høiland - Molde (låneopphold avsluttet)

Kenneth Udjus - Sogndal (lån ut sesongen)

Ruben Gabrielsen - Molde

Kristoffer Ajer - Start

Molde:

Inn:

Tommy Høiland - Lillestrøm (tilbake fra lån)

Ruben Gabrielsen – Lillestrøm

John Cofie – Barnsley, England

Ut:

Emmanuel Ekpo - Haugesund

Even Hovland - Nürnberg, Tyskland

Magne Hoseth - Stabæk

Odd:

Inn:

Ardian Gashi – Helsingborg, Sverige

Snorre Krogsgård - Fram Larvik

Ut:

Fredrik Semb Berge - Brøndby, Danmark

Elbasan Rashani - Brøndby, Danmark

Rosenborg:

Inn:

Emil Nielsen - Roskilde (spilleklar 1. januar 2015)

Hólmar Örn Eyjólfsson – Bochum, Tyskland

Tomas Malec - Trencin, Slovakia

Ut:

Cristian Gamboa - West Bromwich, England

Nicki Bille Nielsen - Evian, Frankrike

John Chibuike - Gaziantepspor, Tyrkia

Daniel Berntsen - Bodø/Glimt (lån ut sesongen)

RBK-PROFIL TIL FRANKRIKE: Nicki Bille Nielsen fikk mye oppmerksomhet, på godt og vondt, i Rosenborg. Nå er tiden i Trøndelag historie. Dansken har reist videre til Evian i Frankrike. Foto: Scanpix Foto:,

Sandnes Ulf:

Inn:

Randall Brenes - Cartaginés, Costa Rica (lån ut sesongen)

Hannes Sigurdsson - Grödig, Østerrike

Eidur Aron Sigurbjörnsson – Örebro (lån ut sesongen)

Ut:

Birk Risa - Köln, Tyskland

Steven Lennon - Hafnafjordur, Island

Sarpsborg 08:

Inn:

Gudmund Kongshavn - Vålerenga (lån ut sesongen)

Alejandro Castro - Start (lån ut sesongen)

Oliver Feldballe - Cambuur, Nederland

Jerome Plenz - Western Sydney Wanderers, Australia

Ut:

Aaron Samuel - Guangzhou, Kina

Thorir Valdimarsson - IBV, Island (låneavtale avsluttet)

Franck Dja Djédjé - Leter etter klubb i England

Christian Brink - Stord

Haraldur Björnsson - Östersund, Sverige

Sogndal:

Inn:

Babacarr Sarr - Start

Tom Söderberg – Elfsborg, Sverige (lån ut sesongen)

Christope Psyché - HamKam

Kenneth Udjus - Lillestrøm (lån ut sesongen)

Edward Ofere - Vestsjælland

Ut:

Azar Karadas - Brann

Gustav Valsvik - Strømsgodset

Ørjan Hopen - Nest-Sotra (lån ut sesongen)

Martin Trøen - HamKam (lån ut sesongen)

Kristoffer Nesse Stephensen - Fyllingsdalen (lån ut sesongen)

Erik Dahlin - Trollhättan, Sverige

Stabæk:

Inn:

Giorgi Gorozia - Lokomotiv Tbilisi, Georgia

Morten Morisbak Skjønsberg - IFK Norrköping, Sverige

Tomasz Sokolowski - Brann (lån gjort permanent)

Magne Hoseth - Molde

Andrew Jacobson - New York City, USA (lån ut sesongen)

Birger Melin - Middlesbrough, England (fikk ikke ny kontrakt der)

DRØMMEDEBUT: Magne Hoseth brukte ikke lang tid på å bli populær blant Stabæk-fansen. Foto:Berit Roald,NTB scanpix

Ut:

Enoch Adu - Malmö, Sverige (var på lån fra Brugge)

Pablo Fontanello - Ural, Russland

Morten Thorsby - Heerenveen, Nederland

Start:

Inn:

Kristoffer Ajer – Lillestrøm

Seyi Olofinjana - Klubbløs

Ut:

Babacarr Sarr - Sogndal

Robert Våge Skårdal - Fløy

Alejandro Castro - Sarpsborg (lån ut sesongen)

Markus Berger - Ural, Russland

Strømsgodset:

Inn:

Gustav Valsvik – Sogndal

Marvin Oginjimi - Real Mallorca, Spania

Bassel Jradi – Nordsjælland, Danmark

Stefan Askovski - Partizan, Serbia (lån ut sesongen)

Jeb Brovsky - New York City, USA

Ut:

Muhamed Keita - Lech Poznan, Polen

Lars Sætra - Hammarby, Sverige

Tokmac Nguyen - Bærum (lån ut sesongen)

Thomas Lehne Olsen - Ull/Kisa (lån ut sesongen)

Viking:

Inn:

Carl-Henrik Refvik – Vidar

Ut:

Vålerenga:

Inn:

Mattias Totland - Fana

Max Bjørsvik - Nest Sotra (lån ut sesongen)

Ut:

Kristofer Hæstad - La opp

Gudmund Kongshavn - Sarpsborg (lån ut sesongen)

Diego Calvo - IFK Göteborg (lån ut sesongen)

Aalesund:

Inn:

Mustafa «Mos» Abdellaoue - FC København, Danmark

El Mehdi Karnass - Difaa El Jadida, Marokko

Ut:

Tramaine Stewart – Klubbløs - Hjem til Jamaica

Publisert: 11.08.14 kl. 12:24 Oppdatert: 20.05.16 kl. 01:17

Les også